CELEX: 52013DP0551
Language: el
Date: 2013-10-30 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης επί του κατ’ εξουσιοδότηση κανονισμού της Επιτροπής, της 30ής Οκτωβρίου 2013 σχετικά με τους όρους δημοσίευσης σε δικτυακό τόπο δήλωσης επιδόσεων σχετικά με προϊόντα δομικών κατασκευών (C(2013)7086 — 2013/2928(DEA))

15.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 468/273
            
         P7_TA(2013)0551
   Μη διατύπωση αντίρρησης επί κατ’ εξουσιοδότηση πράξης: όροι δημοσίευσης σε δικτυακό τόπο δήλωσης επιδόσεων σχετικά με προϊόντα δομικών κατασκευών
   Απόφαση του Ευρωπαϊκού Κοινοβουλίου περί μη διατύπωσης αντίρρησης επί του κατ’ εξουσιοδότηση κανονισμού της Επιτροπής, της 30ής Οκτωβρίου 2013 σχετικά με τους όρους δημοσίευσης σε δικτυακό τόπο δήλωσης επιδόσεων σχετικά με προϊόντα δομικών κατασκευών (C(2013)7086 — 2013/2928(DEA))
   (2016/C 468/53)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη τον κατ’ εξουσιοδότηση κανονισμό της Επιτροπής (C(2013)7086),
            
         
               —
            
            
               έχοντας υπόψη την με ημερομηνία 14 Νοεμβρίου 2013 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση επί του κατ’ εξουσιοδότηση κανονισμού,
            
         
               —
            
            
               έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕE) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/EΟΚ του Συμβουλίου (1) (ΚΚΔ), και ιδίως τα άρθρα 7 παράγραφος 3 και 63 παράγραφος 1,
            
         
               —
            
            
               έχοντας υπόψη το άρθρο 87α παράγραφος 6, του Κανονισμού,
            
         
               —
            
            
               έχοντας υπόψη το γεγονός ότι δεν έχουν διατυπωθεί αντιρρήσεις εντός της προθεσμίας που ορίζεται στην τρίτη και τέταρτη περίπτωση του άρθρου 87α παράγραφος 6 του Κανονισμού του, η οποία έληξε την 10η Δεκεμβρίου 2013,
            
         
               Α.
            
            
               λαμβάνοντας υπόψη ότι είναι σημαντικό να διασφαλιστεί ότι ο κατ’ εξουσιοδότηση κανονισμός σχετικά με τις ηλεκτρονικές συμβάσεις προμηθειών τίθεται σε ισχύ όσο το δυνατόν συντομότερα, δεδομένου ότι οι ουσιαστικές διατάξεις της βασικής νομοθετικής πράξης, συμπεριλαμβανομένων εκείνων περί της υποβολής δηλώσεων για τις επιδόσεις, εφαρμόζονται από 1ης Ιουλίου 2013·
            
         
               Β.
            
            
               λαμβάνοντας υπόψη ότι η δυνατότητα της διάθεσης των δηλώσεων αυτών στο διαδίκτυο θα επιτρέπει, σύμφωνα με την επιθυμία του νομοθέτη, στους κατασκευαστές προϊόντων δομικών κατασκευών να μειώνουν το κόστος και να αυξάνουν την ελαστικότητα του ιδίου του κατασκευαστικού τομέα·
            
         
               Γ.
            
            
               λαμβάνοντας υπόψη ότι ο κατ’ εξουσιοδότηση κανονισμός θα έπρεπε να είχε προετοιμαστεί εκ των προτέρων από την Επιτροπή, ούτως ώστε να αποφευχθεί η ανεπιθύμητη καθυστέρηση στην έγκριση μιας εξαίρεσης από την υποχρέωση των κατασκευαστών να παρέχουν έντυπα ή ηλεκτρονικά αντίγραφα της δήλωσης επιδόσεων για κάθε προϊόν που διατίθεται στην αγορά·
            
         
               Δ.
            
            
               λαμβάνοντας υπόψη ότι είναι μέγιστης σημασίας να μπορούν τόσο το Κοινοβούλιο όσο και το Συμβούλιο να ασκούν τα δικαιώματά τους ως συννομοθετών όπως καθορίζεται στις Συνθήκες, συμπεριλαμβανομένης και της απόφασης που αφορά τα στοιχεία που θα ανατίθενται στην Επιτροπή σε μελλοντικές βασικές νομοθετικές πράξεις, και να μπορεί το Κοινοβούλιο να συμμετέχει στις διαβουλεύσεις — παράλληλα με τους εθνικούς εμπειρογνώμονες των κρατών μελών και άλλους ενδιαφερομένους — πριν από την έγκριση κατ’ εξουσιοδότηση πράξης και κατά τρόπο διαφανή·
            
         
            
               1.
            
            
               δηλώνει ότι δεν διατυπώνει αντίρρηση επί του κατ’ εξουσιοδότηση κανονισμού·
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
            
         
      (1)  ΕΕ L 88 της 4.4.2011, σ. 5.